open-index/open-wikipedia-markdown huggingface dataset:
Правна држава

мини|260x260пкс| Концептот во данската варијанта (Retsstat), како што е илустрирано во пропагандата на Партијата на правдата, 1939 година.
***Правна држава*** или ***Rechtsstaat*** (буквално „правна држава“) е доктрина во континенталното европско право, која потекнува од германската судска пракса. Може да се преведе на англиски како *rule of law* или буквално „владеење на правото“, алтернативно „правна држава“, „држава на правдата“ или „држава заснована на правда и интегритет“.

*Rechtsstaat* е „уставна држава“ во која извршувањето на владината моќ е ограничено со закон. Поимот е тесно поврзан со „уставноста“, додека честопати е врзан за англо-американскиот концепт на владеење на правото, но она што ги разликува двата поими е нагласокот на што е праведно (т.е. концепт на морална исправност заснован на етиката, рационалноста, законот, природното право, религијата или правичноста). Така, тоа е спротивно на *Obrigkeitsstaat* или *Nichtrechtsstaat* (држава заснована на произволна употреба на моќ), и на *Unrechtsstaat*.

Во *Rechtsstaat*, моќта на државата е ограничена со цел да се заштитат граѓаните од произволно вршење на овластувањето. Граѓаните споделуваат законски засновани граѓански слободи и можат да ги користат судовите. Во континенталната европска правна мисла, *правната дражва* стои наспроти полициската држава и *État légal*.

## Наводи

Категорија:Филозофија на правото
Категорија:Поделба на власта
Владеење на правото

[мини| Слика што ги претставува и судските и законодавните аспекти на правото. Жената на престолот држи меч за казнување на виновните и гранка од палмa за да ги награди заслужните. Ореол ја опкружува главата и егидејата на [Минерва го означува оклопот на правдата и мудроста.]]
**Владеењето на правото** е дефинирано во *[[Англиски речник од Оксфорд|Оксфордскиот англиски речник]]* како „авторитетот и влијанието на правото во општеството, особено кога се гледа како ограничување врз поединечното и институционалното однесување; (оттука) начелото според кое сите членови на едно општество (вклучително и оние во владата) се сметаат за еднакви пред јавно воспоставените  правни прописи и процеси“. Терминот *владеење на правото* е тесно поврзан со уставноста, како и со идејата за *[[Правна држава|правната држава]]* и се однесува на политичка ситуација, а не на некое конкретно правно правило.

Употребата на поимот може да се проследи назад до 16. век во Велика Британија. Во следниот век, шкотскиот теолог Самуел Радерфорд го користел расправајќи против божественото право на кралевите. Џон Лок пишувал дека слободата во општеството значи да се биде предмет само на закони донесени од законодавен дом коишто ќе важат за секого, при што едно лице е инаку ослободено од владини и приватни ограничувања на слободата. „Владеењето на правото“ е дополнително популаризирано во 19. век од страна на британскиот правник А. В. Диси. Сепак, начелото, ако не и самиот поим, било препознаено од античките мислители. Аристотел напишал: „посоодветно е законот да управува од кој било друг граѓанин“.

Владеењето на правото подразбира дека секое лице е предмет на законот, вклучително и лица кои се пратеници, службеници за спроведување на законот и судии. Во оваа смисла, тоа е во спротивност со тиранијата или олигархијата, каде што владетелите стојат над законот. Недостаток на владеењето на правото може да се најде и во демократиите и во монархиите, кога постои  занемарување или непознавање на законот. Владеењето на правото е подложно на распаѓање доколку владата нема доволно поправни механизми за негово враќање. Дополнително, ова овозможува ширење на корупцијата, што го отежнува повторното враќање на правото со одминот на времето и навлегувањето на корупцијата подлабоко во владините системи.

## Наводи

Категорија:Поделба на власта
Категорија:Филозофија на правото
Категорија:Политички концепти
Категорија:Правни концепти
Благоја Трајковски (Скопје)

**Благоја Стојчев Трајковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа изучил автомеханичарски занает. Во септември 1944 година стапил во редовите на Дванаесеттата македонска ударна бригада. По кратко време бил префрлен во Главниот штаб на НОВ за Македонија. Бил поставен за командир на моторизираното одделение, со кое учествувал во извршувањето на бројни борбени задачи. На 9 септември 1944 година, возејќи теренско возило кај селото Раштак, бил нападнат од германски авиони и убиен од митралески рафал. Неговите останки биле закопани на местото каде што загинал, а по ослободувањето пренесени и погребани на скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Стефан Трајковски

**Стефан Павлев Трајковски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно семејство. Завршил само основното училиште, а подоцна работел во приватен градинарски дуќан. Од 1942 година, бил мобилизиран во окупаторската бугарска фашистичка војска, каде останал до 1944 година. На 7 септември 1944 година стапил во Дванаесеттата македонска ударна бригада, со која учествувал во сите борби против непријателот. Станал интендант на третиот баталјон во бригадата, со кој на 2 октомври 1944 година добил задача да изврши напад на железничката станица во Драчево, што била упориште на германските единици. Нападот бил извршен успешно и неговиот баталјон запленил големо количество на оружје. Пред да се повлечат, пристигнало германско засилување со транспортен воз. Во ново-започнатата битка бил тешко ранет и пренесен на лекување во партизанска болница, каде подлегнал на здобиените рани. По ослободувањето на Скопје неговите посмртни останки биле пренесени и погребани на скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Киро Трајковски

**Киро Тодоров Трајковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа се занимавал со земјоделство и сточарство. Во септември 1944 година стапил во редовите на Шеснаесеттата македонска ударна бригада, со која учествувал во борбите против вооружените балистички банди и против германските моторизирани колони во Качаничката Клисура. Бригадата долго време успеала да ја сочува слободната територија на Скопска Црна Гора од нападите на балистичките банди, кои настојувале да ги ограбуваат селата. На 11 ноември 1944 година, само два дена пред ослободувањето на идниот главен град на Македонија, храбро загинал во една борба, во непосредна близина на неговото село. Неговите останки биле закопани на гробиштата во Булачани.

## Наводи


Категорија:Учесници во НОБ
Цветко Ќунгуров

**Цветко Тодоров Ќунгуров** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно образование, а потоа изучил занает. Работел како лебар во Скопје. За време на окупацијата на Македонија станал симпатизер на НОВ и честопати ги снабдувал партизаните со храна. Поради тоа бил затворан и малтретиран од окупаторската бугарска фашистичка полиција. По излегувањето од затвор, бил задолжен ѝ натаму со снабдувањето на партизаните со прехранбени производи сè до 1944 година, кога пред опасноста повторно да биде затворен, се приклучил во редовите на НОВ и ПОЈ. Во борбите против непријателот се истакнал како храбар борец. Поради тоа, честопати бил ангажиран да извршува разни курирски задачи. Во октомври 1944 година, загинал во битката против балистичките банди кај Треска. Балистите неговото тело го фрлиле во Треска. Подоцна неговото тело било пронајдено, извадено и закопано во селото Глумово.

## Наводи


Категорија:Учесници во НОБ
Трипун Урдаревски

**Трипун Нешов Урдаревски** ( во  —  во ) — македонски партизан, борец за слобода на Македонија и учесник во НОВ.
мини|Спомен плоча на сите загинати борци во НОВ од селото Чучер-Сандево, меѓу кои и Трипун Урдаревски|лево

## Животопис
Потекнувал од сиромашно селско семејство. Завршил основно училиште, а потоа се занимавал со земјоделство. За време на окупацијата бил симпатизер на НОВ и активно го помагал движењето за ослободување на Македонија. Стапил во редовите на Шеснаесеттата македонска ударна бригада и учествувал во сите борби против балистичките банди и Германците. На 10 ноември 1944 година, неколку денови пред ослободување на Скопје, во една жестока борба против балистите бил тешко ранет и заробен од непријателите. Балистите на ѕверски начин го мачеле, а потоа го убиле.

## Поврзано

* Александар Урдаревски
* Санде Урдаревски
* Никола Урдаревски
* Живко Урдаревски
* Стоилко Урдаревски
* Стојан Урдаревски
** Неделко Урдаревски
** Благоја Урдаревски
** Љубе Урдаревски
** Младен Урдаревски
** Перо Урдаревски

## Наводи
Томе Трпковски

**Томе Божинов Трпковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа изучил чевларски занает. Во 1944 година, кога цела Македонија била опфатена од сенародното народноослободително движење му се приклучил со цел да даде скромен придонес. Во октомври 1944 година, стапил во редовите на Шеснаесеттата македонска ударна бригада, во чии редови се борел против Германците и балистите на падините на Скопска Црна Гора. Во борбите се истакнал како храбар борец. Во почетокот на ноември 1944 година загинал, во една борба против балистичките банди. Најпрво бил тешко ранет, а потоа целиот избоден со ножеви.

## Наводи


Категорија:Учесници во НОБ
Категорија:Жртви во битките за слобода на Скопје
Борис Тупаревски

**Борис Спиров Тупаревски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште изучил занает, а потоа работел како лимарски работник. Непосредно по окупацијата на Македонија ѝ се приклучил на организираната борба, против бугарскиот фашистички окупатор. Учествувал во бројни акции, а пред се во собирањето на *црвената помош*, во растурање на илегален материјал и други активности поради што бил затворен од окупаторската бугарска фашистичка полиција. Останал во затвор сè до 1943 година. На 9 септември 1944 година стапил во борбените редови на Дванаесеттата македонска ударна бригада, со која учествувал во борбите против непријателите. На 13 ноември 1944 година зел учество во уличните борби за ослободување на родниот град. Точно во тие борби го изгубил и својот живот. Неговите посмртни останки биле закопани на скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Велимир Христов

**Велимир Алчев Христов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Се доселил во Cкопје, каде завршил основно училиште, а потоа се оспособил и работел како леар во скопската ложилница. Како симпатизер на народноослободителното движење уште од 1942 година активно ја помагал борбата против окупаторот. Извршувал разни задачи за ОВ. Во почетокот на септември 1944 година, стапил во борбените редови на Шеснаесеттата македонска ударна бригада, со чиј состав водел тешки борби против балистите и Германците на Скопска Црна Гора. На 8 октомври 1944 година, загинал во една од секојдневните борби против балистите, кај месноста Горни Забел, западно од Добри Дол.

## Наводи


Категорија:Учесници во НОБ
Анастас Христов

**Анастас Анастасов Христов** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил правен факултет и како правник се доселил и работел во Скопје. На 10 септември 1944 година стапил во борбените редови на Шеснаесеттата македонска ударна бригада. Во состав на оваа единица учествувал во борбите против балистите и Германците во Скопска Црна Гора. Во борбите се истакнал како храбар борец, но од тешките напори на војувањето се разболел и починал на 20 октомври 1944 година.

## Наводи
 

Категорија:Учесници во НОБ
Категорија:Жртви во битките за слобода на Скопје
Коста Христовски

**Коста Атанасов Христовски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Завршил основно училиште, а потоа се занимавал со земјоделство. Во народноослободителното движење бил вклучен од 1941 година, кога се поврзал со партиската организација во селото Сингелиќ. Како член на КПЈ извршувал разни задачи. На 1 декември 1942 година, бил затворен од страна на окупаторската бугарска фашистичка полиција. Потоа бил осуден на затвор, а казната ја издржувал во затворот во Идризово. На 28 август 1944 година, при ослободувањето на политичките затвореници од страна на Треттата македонска ударна бригада, бил ослободен ѝ се вклучил во борбените редови на Треттата македонска ударна бригада, со која учествувал во натамошните борби против непријателот. На 9 ноември 1944 година, загинал во една борба против балистите.

## Поврзано

* Петре Христовски

## Наводи


Категорија:Учесници во НОБ
Категорија:Жртви во битките за слобода на Скопје
Сократ Христовски

**Сократ Христовски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство, кое се доселило во Скопје. Завршил основно училиште, а потоа изучил занает. Работел како молер. Уште рано се запознал со целите на народоноослободителното движење и активно го помагал од средината на 1941 година. Собирал материјална помош за партизаните, растурал летоци и друго. Кон крајот на август 1944 година стапил во редовите на Шеснаесеттата македонска ударна бригада, во Скопска Црна Гора. Во состав на оваа единица учествувал во борбите против балистичките банди. Во борбите се истакнал како храбар борец. Загинал во борбата кај Горни Забел. Неговите останки биле закопани на борбената позиција.

## Наводи


Категорија:Учесници во НОБ
Категорија:Жртви во битките за слобода на Скопје
Ванчо Хаџи Панзов

**Ванчо Димков Хаџи Панзов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно работничко семејство. Основно училиште завршил во родниот град, а потоа изучил занает. Работел како столар во Скопје. Како симпатизер на НОВ, активно помагал и собирал материјална помош за партизаните. На 9 септември 1944 година стапил во Дванаесеттата македонска ударна бригада, со која учествувал во борбите против непријателот ѝ се истакнал како храбар борец. Отпрвин бил поставен за командир на вод, а потоа за заменик политички комесар на чета. Учествувал во борбите за ослободување на главниот град на Македонија, а потоа ја продолжил борбата против непријателот, кој имал планови повторно да го нападне на Скопје. На 14 ноември 1944 година, храбро загинал во борбата против концентрирањето на балистички сили во близина на Глумово. Посмртните останки му биле закопани на заедничките партизански гробишта, кај селото Глумово.

## Поврзано

* Петар Хаџи Панзов

## Наводи


Категорија:Учесници во НОБ
Категорија:Жртви во битките за слобода на Скопје
Категорија:Македонски партизани
Владо Цветковиќ

**Владо Петрушев Цветковиќ** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Немајќи своја земја, бил принуден да оди по други места и да работи како сезонски работник. Непосредно пред окупацијата на Македонија, работел како работник во Куманово. Во август 1944 година, тој стапил во редовите на Треттата македонска ударна бригада, со која учествувал во сите борби на оваа прославена единица. На 20 октомври 1944 година, храбро загинал во борбата против балистите и Германците, во близина на селото Шишево.

## Наводи


Категорија:Учесници во НОБ
Стево Усов

**Стево Усов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Завршил основно училиште, а потоа се занимавал со сточарство. Во септември 1944 година по формирањето на Шеснаесеттата македонска ударна бригада, стапил во нејзините редови заедно со другите соселани и учествувал во борбите против балистичките банди. Во една борба против нив, бил тешко ранет и на пат за партизанската болница починал од здобиените рани. Неговите посмртни останки биле закопани на селските гробишта, во неговото родно село Кучевиште.

## Поврзано

* Бојко Усов

## Наводи


Категорија:Учесници во НОБ
Ангелко Цветковски

**Ангелко Стојчев Цветковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа откако изучил занает станал ковач. Летото 1944 година се вклучил во народноослободителното движење и активно учествувал во разни акции против окупаторот. Во септември 1944 година во Скопска Црна Гора стапил во редовите на Шеснаесеттата македонска ударна бригада. Во состав на оваа единица учествувал во битките против балистите и Германците. На 7 ноември 1944 година, храбро загинал само неколку денови пред ослободувањето на неговиот роден град, Скопје.

## Наводи


Категорија:Учесници во НОБ
Категорија:Жртви во битките за слобода на Скопје
Крсто Црнички

**Крсто Неделков Црнички** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Основно училиште завршил во селото, а потоа се занимавал со земјоделство и сточарство. Во септември 1944 година кога во неговото село била формирана Шеснаесеттата македонска ударна бригада ѝ се приклучил во нејзините редови. Учествувал во сите борби на бригадата пpoтив балистичките сили и во дејствијата против германските моторизирани колони, во Качаничката Клисура. По ослободувањето на Скопје, ја продолжил борбата и против балистичките банди, кои се обидувале да навлезат во Скопје. Во тие борби кај Шишево, го изгубил својот живот. Неговите останки биле погребани на селските гробишта.

## Наводи


Категорија:Учесници во НОБ
Бугарска Брајова азбука

**Бугарската Брајова азбука** ― Брајова азбука за пишување на бугарски јазик. Таа се заснова на унифицираните меѓународни конвенции на Брајовото писмо, со Брајови букви што се приближни до нивната латинска транслитерација и истата интерпункција, со францускиот прашалник. На бугарски јазик е позната како Брайлова азбука (Брајлова азбука).

## Азбука
Бугарската Брајова е скоро идентична со руската Брајова азбука, каде што тие се преклопуваат. Бугарската нема неколку руски букви, и има дополнително писмо ѝ, која го зема местото на руското й (со бугарското й е отсликано на тоа).

## Интерпункција

## Наводи

Категорија:Бугарски јазик
Чешка Брајова азбука

**Чешката Брајова азбука** ― Брајова азбука на чешкиот јазик. Како и Брајовата азбука на другите јазици со латиница, и чешкото писмо ги доделува 25-те основни латински букви (не вклучува „W“) исто како и првичните доделени знаци за францускиот јазик на Луј Брај.

## Графикон на чешката Брајова азбука
Со исклучок на *w*, чешката азбука ги следи меѓународните норми за основните букви од азбуката.

За буквите со дијакритика, постојат две вообичаени стратегии: (1) може да се додаде точка 6 *(á, č, ď)* или (2) буквата да се врати назад *(ň, ó, ř, š, ť, ú, ý), ž).* Чешката Брајова буква *ř* е меѓународен образец за *w,* па *w* е доделен своевиден облик, која е спротивна на *ů.* *Í* е растегнато *i*. *É* и *ě* не се изведени од *е*, но се обратни едни на други.

Нумеричкиот префикс, ⠼, ги изведува вторите можности во табелата (цифрите, %, ‰, §). ⠠ означува голема буква, ⠰ дека зборот е со сите големи букви, ⠐ означува мали букви. Исто така, постојат префикси за мали и големи грчки букви, ⠘ и ⠨

## Словачка Брајова азбука
**[[Словачка Брајова азбука|Словачката Брајова азбука]]** е слична. *Ô* е еднаква на чешката Брајова буква *ů,* и тоа ги нема буквите *ě* или *ř.* Покрај тоа, постојат четири букви што не се наоѓаат на чешката Брајова азбука:

## Наводи
* Обединета организација за слепи лица на Чешка, 2006 година, ''Slepecká Braillova abeceda'' 

Категорија:Чешки јазик
Белоруска Брајова азбука

**Белоруската Брајова азбука** ― на Брајова азбука на белоруски јазик. Се заснова на руското писмо, со неколку дополнителни букви кои се наоѓаат во пишаната белоруска азбука.

## Азбука
Белоруски не ги користите сите букви на руската азбука, а таа има дополнителни букви *і* и *ў.*

Буквите *і* и *ў* се отсликани знаци на *й* и *у*, а *і* еднаш била во руската Брајова азбука. (Погледнете застарени букви на руската Брајова азбука.)

## Интерпункција
Единечна интерпункција:

Спарена интерпункција:

## Форматирање

## Поврзано

* Украинска Брајова азбука

## Наводи
* УНЕСКО (2013) Светска употреба на Брајовото , 3-то издание.

Категорија:Белоруски јазик
Ѓаволско грло

мини|Пештера Ѓаволско грло
**Ѓаволско грло** е пештера во Бугарија и се наоѓа околу 1,5 километар северно од селата Триград во Триградската клисура на Родопите во близина на градот Девин.

Името го добила по изгледот на некогашниот влез кој потсетува на ѓаволска глава.
## Наводи

Категорија:Пештери
Категорија:Родопи
Киро Цветковски

**Киро Цветковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно градско семејство. Завршил основно училиште, а потоа изучил занает. Потоа отворил столарски дуќан. Како симпатизер на народноослободителната борба, активно ја помагал истата. Собирал материјална помош за партизаните и како активен младинец бил примен за член на СКОЈ. Во септември 1944 година стапил во Четвртиот скопски партизански одред, со кој учествувал во борбите против непријателот на Китка. Покрај директното учество во борбите, бил ангажиран и во агитацијата по селата за формирање на народни одбори на тој терен, организации на АФЖ и на народната младина. На 9 септември 1944 година, загинал на пат кон селото Говрлево, каде бил убиен од заседа на балистички бандити.

## Наводи


Категорија:Учесници во НОБ
Категорија:Жртви во битките за слобода на Скопје
Кузман Цвејиќ

**Кузман Величко Цвејиќ** ( во  —  во ) — македонски партизан, борец за слобода на Македонија и учесник во НОБ.

## Животопис
Потекнувал од сиромашно селско семејство. Во потрага за подобар живот, тој се преселил во Табановце, каде покрај тоа што се занимавал со земјоделство, работел и како рудар или патар. Како симпатизер на Народноослободителната борба, активно се вклучил во помагањето на партизанските единици, поради што бил интерниран од окупаторската бугарска фашистичка полиција. По капитулацијата на фашистичка Бугарија во септември 1944 година, тој стапил во Треттата македонска ударна бригада. Бил учесник во сите нејзини борби против непријателот. Во октомври 1944 година, храбро загинал во борбата против Германците и балистите, на Водно.

## Наводи


Категорија:Учесници во НОБ
Деветашка Пештера

мини|Деветашката Пештера.

**Деветашката пештера** ― пештера кој се наоѓа на седум километри од Летница и 15 км североисточно од Ловеч, во близина на селото Деветаки на источниот брег на реката Ос'м во Бугарија. Пештерата е една од најголемите туристички знаменитости во Бугарија. Позната е по бројни археолошки откритија и разновидни животински видови кои живеат во неа.

## Наводи

## Надворешни врски
* Деветашката Пештера - YouTube

Категорија:Пештери во Бугарија
Категорија:Туризам во Бугарија
Козарника

thumb|Пештера Козарника

**Пештера Козарника** се наоѓа на десет километри од Белоградчик вовсеверозападна Бугарија. Претставува еден од најзначајните праисториски објекти во Бугарија и Европа.

Дола е околу 200 метари.

## Наводи

Категорија:Пештери
Фонд кој инвестира во приватен капитал

**Фонд кој инвестира во приватен капитал** (англиски: *Private-equity Fund*) — посебен вид инвестициски фонд кој инвестира во акции на претпријатија кои не котираат на берзата.

## Опис
Овие фондови се слични на хеџ фондовите по тоа што се организирани како приватни партнерства во кои учествуваат ограничен број инвеститори, најчесто богати поединци и институционални инвеститори. Но, за разлика од хеџ фондовите, овие фондови инвестираат во акции со кои не се тргува на берзите, како што се: недвижен имот, инфраструктурни објекти, нови приватни претпријатија (*start-ups*), зрели приватни претпријатија, заеднички вложувања (*venture capital*) итн. 

## Наводи

Категорија:Фондови
Категорија:Пазар на капитал
Категорија:Финансии
88 Тизба

**Тизба** (**88 Тизба**) — астероид од главиниот појас кој го зазема 13. место по големина. Откриен е од К. Х. Ф. Петерс на 15 јуни 1866 г. и наречен по девојката Тизба од грчко-римската приказна за вавилонската љубовна двојка Пирам и Тизба. На 7 октомври 1981 г. е Тизба е забележана како прикрива ѕвезда, поради што е утврдено дека таа има пречник од 232&nbsp;км, што е повеќе од очекуваното.

Во текот на 2000 г. 88 Тизба е забележана од радар во опсерваторијата „Аресибо“. Повратниот сигнал укажал на делотворен пречник од 207 ± 22&nbsp;км. Ова одговара на димензиите пресметани на други начини.

Фотометриските набљудувања на овој астероид во 1977 г. пронашле светлинска крива со период од 6,0422 ± 0,006 часа и сјајносно колебање од 0,19 величини.

## Растројување

Тизба е растроена од астероидот 7 Ирида и во 2001 г. Г. Михалак ѝ ја проценил масата на 1,5 кг. Но Ирида е силно растроена од бројни мали планети како 10 Хигија и 15 Евномија.

Во 2008 г. Џим Бер ја проценил масата на Тизба на 1,05 кг. Во 2011 г. Бер ја сменил проценката на 1,83 кг со несигурност од 1,09 кг.

## Наводи

## Надворешни врски
* 
* 

Категорија:Астероиди наречени по ликови од римската митологија
Категорија:Астероиди од типот CF
Категорија:Астероиди од типот B
Категорија:Откритија на Кристијан Петерс
Категорија:Астрономски тела откриени во 1866 година
Поезија (Васко Попа, 1968)

**„Поезија (избор)“** — книга со избор од поезијата на српскиот поет Васко Попа, објавена во 1968 година, како заедничко двојазично издание (македонски и српски јазик) на издавачките куќи Култура од Скопје и Нолит од Белград.

## Содржина

Книгата содржи 46 песни распоредени во шест циклуси, поговор со наслов „Круговите на Васко Попа“, како и био-библиографски летопис.

* Список
:* Патка
:* Коњ
:* Глуварче
:* Костен
:* Кактус
:* Мов
:* Компир
:* Виолина
:* Хартии

* Опсадена ведрина
:* Познанство
:* Железна јаболкница
:* Одекнување
:* Златно бреме
:* Заминување
:* Опсадена ведрина

* Игри
:* Пред играта
:* Шајки
:* Криеници
:* Заводници
:* Ружокрадци
:* Меѓу игрите
:* Брканици
:* Семиња
:* Прескакулици
:* Ловци
:* Пепелишта
:* По играта

* Белутрак
:* Белутрак
:* Срцето на белутракот
:* Сонот на белутракот
:* Љубовта на белутракот
:* Авантурата на белутракот
:* Тајната на белутракот
:* Два белутрака

* Проѕевка над сите проѕевки
:* Оставината на ѕвездознаецот
:* Заборавлив број
:* Скаменети одгласи
:* Мудар триаголник
:* Гордлеиав грешка
:* Приказна за една приказна
:* Проѕевка над сите проѕевки

* Земја исправена простум
:* Сопоќани
:* Манасија
:* Калениќ
:* Радимља
:* Белград

## Технички одлики
Книгата е објавена во рамките на библиотеката „Современа лирика“, а преводот, изборот и поговорот ги напишал Влада Урошевиќ. Типизацијата, нацртот на обвивката и на корицата се дело на Михаило Писањук, а корекцијата ја направиле Елена Павлова и Ружица Димишковска. Книгата има тврди корици и била испечатена во графичкиот завод „Гоце Делчев“ во Скопје, во 2 000 примероци. Таа не е каталогизирана и ја нема меѓународната ознака ISBN.
 
## Наводи

Категорија:Дела на Васко Попа
Категорија:Изданија на Култура
Категорија:Книги од 1968 година
Категорија:Појавено во 1968 година во Македонија
Слепо куче

**Слепо куче** ( *Spalax leucodon* ) е вид глодач од семејството Spalacidae, кој се наоѓа во Албанија, Босна и Херцеговина, Бугарија, Грција, Унгарија, Северна Македонија, Романија, Србија, Црна Гора, Израел, Турција, Иран и Украина .

## Опис
Има силно развиени предни нозе и канџи со кои копа длабоки тунели кои можат да достигнат до 3 метри. Се храни со подземни билки, а омилена храна му се лукот, компирите и други луковичести растенија. Храната ја складира во подземните тунели, а поради тоа што не паѓа во зимски сон мора да складира резерви на храна. Женките најчесто раѓаат од 2 до 4 млади.

## Распространетост
Слепото куче е вид цицач кој припаѓа на ред глодачи (Rodentia) од фамилијата (Spalacidae). Видот е распространет во Македонија, Србија, Црна Гора, Грција, Босна, Романија, Турција, Украина. Во Национален парк Галичица слепото куче распространето е во природните и полуприродните тревести екосистеми како и во обработливите земјоделски површини. Во Национален парк Галичица живее во природни и полуприродни тревести екосистеми, како и на обработливите земјоделски површини.

## Научни предлози
Имало предлози дека нејзината таксономска позиција треба да се промени во поради новите научни информации. Современите автори имаат тенденција да ги одделат овој и некои тесно поврзани видови на кртови и стаорци од другите *видови Spalax,* класифицирајќи ги во посебен род, наречен *Наноспалакс (Nannospalax leucodon)* . Кариолошка студија покажала дека *леукодонот на наноспалакс* е суперспектив кој се состои од неколку кариолошки различни криптични видови . Според оваа дефиниција, има четири одделни кариолошки форми во сливот на Карпатите, една од нив е загрозена и друга ранлива, додека недостапни се податоци за да се оцени статусот на зачувување на другите две форми. Една студија насочена кон очекуваното траење на животот, го користела овој вид врз основа на неверојатни перформанси за долговечност, издржливост на хипоксија и хиперкапнија, како и отпорност на рак. Гледајќи ги примероците на измет и кожа на овој идеален кандидат, откриено било дека семејството на бактериите Muribaculaceae, за кое се знае дека е поврзано со долговечноста, доминира во примероците на фецес


Nannospalax leucodon.jpg|
Földikutya (Spalax leucodon).jpg|


## Наводи

## Користена литература
* Амори, Г. 1996 година. Леукодон на нанопалакс . 2006 Црвена листа на загрозени видови на IUCN. Преземено на 9 јули 2007 година.
* Мусер, Г.G и М.Д. Карлетон. 2005 година Суперсемејство Муроидеа. стр.&nbsp;894-1531 *во* Цицачки видови на светот, таксономска и географска референца. Ед. На Д. Вилсон и Д.М. Ридер. Универзитет Pressонс Хопкинс Прес, Балтимор.
* Немет А, Ревај Т, Хегиели З, Фаркас Ј, Чабан Д, Росаса А, Цорба Г 2009 година. Хромозомски форми и проценка на ризик на наноспалакс (суперспектив леукодон) (Мамалија: Роденција) во карпатискиот басен  *Фолија зоологија,* **58 (3),** 349–361.

Категорија:Видови без доволно податоци според МСЗП
Категорија:Фауна на Галичица
Категорија:Фауна на Европа
19 Фортуна

**Фортуна** (**19 Фортуна**) — еден од најголемите астероиди во главниот појас. Има состав сличен на 1 Церера: тена површина која е мошне истрошена, со состав на примитивни органски соединенија, вклучувајќи толини.

Има пречник од 225&nbsp;км и меѓу најтемните познати геометриски албеда за астероиди со пречници над 150&nbsp;км. Измереното албедо изнесува 0,028 и 0,037. The spectra of the asteroid displays evidence of aqueous alteration.

Вселенскиот телескоп „Хабл“ извршил набљудувања на Фортуна во 1993 г. Од направените слики е изведен привиден пречник од 0,20 лачни секунди (4,5 пиксели во Планетарната камера) и утврдено е дека има речиси сферен облик. Не е утврдено присуството на месечини.

Астероидот неколкупати е забележан како прикрива ѕвезди. Проучуван е и со радар.

Откриен е од Џон Расел Хинд на 22 август 1852 г. и наречен по Фортуна, римска божица на судбината и среќата.

Фортуна е растроена од астероидот 135 Херта (80&nbsp;км во пречник) и масата ѝ е првочно проценета на 1,08 кг. Во поново време истиот астроном дава поправена маса од 1,27 кг.

На 21 декември 2012 г. Фортуна (~200&nbsp;км) безопасно минала покрај астероидот 687 Тинета, на растојание од 6,5 Гм.

## Наводи

## Надворешни врски
* 
* 

Категорија:Астероиди од типот G
Категорија:Астероиди од типот Ch
Категорија:Откритија на Џон Расел Хинд
Категорија:Астероиди наречени по ликови од римската митологија
Категорија:Астрономски тела откриени во 1852 година
Балканска снежна полјанка

**Балканската снежна полјанка** (науч.: *Dynaromis bogdanovii*) — животно кое спаѓа во `рбетници, цицачи кои живеат во Национален парк Галичица.

## Опис
Балканска снежна полјанка припаѓа на класата цицачи (Mammalia), ред глодачи (Rodentia) и е ендемореликтен вид кој е единствениот претставник на изумрената група *Pliomyini*. Тој е ендемичен за Западен Балкан. Видот се јавува во 3 алопатрички (географски одвоени) филогенетски родовски линии.
 
## Расптостранетост
Планината Галичица претставува најјужната точка на ареалот на распространување на видот, од каде што веројатно е изчезнат во последните декади. Досегашните сознанија упатуваат на заклучокот дека заканата е резултат на компетитивната супериорност од страна на снежната појланка (*Chionomys nivalis*), која ги зазема природните живеалишта на Балканската снежна полјанка и истата ја потиснува.

## Екологија
Во Национален парк Галичица живее на карпести живеалишта. Според светската црвена листа на IUCN (*Internacional Union for Conservation of Nature*) видот *Dynaromis bogdanovii* е класифициран како ранлив со статус (VU).

## Наводи

Категорија:Фауна на Галичица
Категорија:`Рбетници на Галичица
Категорија:Цицачи на Галичица
Италијанска Брајова азбука

**Италијанската Брајова азбука** ― Брајова азбука на италијански јазик, и во Италија и во Швајцарија. Таа е многу блиска со француската Брајова азбука, со некои разлики во интерпункцијата.

## Азбука
Бидејќи француската Брајова азбука нема буква за *ó*, италијанската Брајова користи ⠬ *ò* истовремено за *ò* и *ó*.
:
Доколку се потребни други букви, како што се *j, k, w, x, y* или нагласени самогласки како î, се користат доделувања од француската Брајова азбука. ⠚ *j* се користи како цифрата 0.

## Броеви
Бројките се првите десет букви од азбуката и се обележани со ⠼, како на англиската Брајова азбука.

Иако како краен прекин (точка) е ⠲, точката како одделувач на цифри, како во 3.500 за три илјади и петстотини, е ⠄(⠼⠉⠄⠑⠚⠚).

## Интерпункција

⠲ е краен прекин/точка; ⠄ е броевитиот одделувач на броеви.

 Според Унеско (2013 година), италијанската Брајова азбука ги користи старите француски загради    како загради за квадрат. Според Италијанскиот сојуз на слепи лица од Лењано (*Unione Italiana Ciechi di Legnano*), тие се користат за загради; квадратни загради не се дадени. И во согласност со Италијанскиот сојуз на слепи и слабовидни лица (*Unione Италијана dei Ciechi e degli Ipovedenti*)*,* квадратни загради се ⠷ ⠾; УНЕСКО и Сојузот се согласуваат за доделување на ⠢ ⠀⠔ на загради, како во табелата погоре, и Сојузот има ⠯ ⠀ ⠽ за кадрави загради. (⠯ *ç* и ⠽ *y* не се дел од италијанската азбука.) Сепак, Сојузот наведува од симетричните парни загради се математичка нотација, па тоа може да биде дека старото, општо ⠶  ⠶ е конвенцијата за или загради или квадратни загради во не-математички текст.

## Наводи

* Италијански сојуз на слепи лица од Лењано
* Брајови кодови  од Италијанскиот сојуз на слепи и слабовидни лица
* УНЕСКО (2013) Светска употреба на Брајово писмо , трето издание.

Категорија:Италијански јазик
Украинска Брајова азбука

**Украинската Брајова азбука** ― на Брајова азбука на украински јазик. Се заснова на руската Брајова азбука, со неколку дополнителни букви кои се наоѓаат во пишаната украинска азбука.

## Азбука
Украинската азбука не ги користи сите букви од руската азбука, а ги има и дополнителните букви *є, ґ, і, ї.*

Буквата ⠽ і некогаш била во руската Брајова азбука, но била тргната. ⠜ є е отсликано на пријавен архаичен облик на руското *э.* (Погледнете застарени букви на руската Брајова азбука.)

⠻ *g* бил пријавен во Унеско (1990 година), но не може да биде потврден од Унеско (2013).  Тој не бил повторен од страна на Leksika.com.

## Интерпункција
Интерпункцијата е од УНЕСКО (1990) и не е потврдена.

Единечна интерпункција:

Спарена интерпункција:

## Броеви
Броевите се буквите *a–j* воведени со ⠼, како и во другите Брајови азбуки.

## Поврзано

* Белоруска Брајова азбука

## Наводи

* УНЕСКО (2013) Светска употреба на Брајова азбука , трето издание.
* Украински декодер на Брајова азбука .

Категорија:Украински јазик
Арктик

мини|Локација на Арктикот.
мини|Вештачки обоена топографска карта на регионот на Арктикот.

**Арктикот** — поларен регион што се наоѓа на најсеверниот дел од земјата. Арктикот се состои од Северноледениот Океан, соседните мориња и делови од Алјаска (САД), Канада, Финска, Гренланд (Данска), Исланд, Норвешка, Русија и Шведска. Земјиштето во регионот на Арктикот има сезонски различна покривка од снег и мраз, со пермафрост без дрвја (трајно замрзнат подземен мраз) кој содржи Тундра. Арктичките мориња содржат сезонски морски мраз на многу места.

Арктичкиот регион е уникатна област меѓу екосистемите на Земјата. Културите во регионот и домородното население на Арктикот се имаат прилагодено на неговите студени и екстремни услови. Животот на Арктикот вбројува зоопланктон и фитопланктон, риби и морски цицачи, птици, копнени животни, растенија и човечки општества. Земјата на Арктикот се граничи со субарктикот.

## Наводи

Категорија:Поларни региони
Категорија:Географија на Сибир
Категорија:Географија на Северна Америка
Категорија:Арктик
Категорија:Географија на Северна Европа
Татарска Брајова азбука

**Татарската Брајова азбука** ― Брајовата азбука што се користи за татарскиот јазик, која се заснова на руската Брајова азбука, со неколку дополнителни букви кои се наоѓаат во пишаната татарска азбука.

## Азбука
Татарскиот ги користи сите букви од руската азбука, иако некои се само на заеми и има дополнителни букви *ә, җ, ң, һ, ө, ү.*

## Интерпункција
Единечна интерпункција:

Спарена интерпункција:

Како што се наведува, татарската Брајова азбука ги користи руските аритметички загради ⠣⠀⠜.

## Наводи

* УНЕСКО (2013) Светска употреба на Брајова азбука , трето издание.

Категорија:Татарски јазик
Зингшпил

[мини| [Волфганг Амадеус Моцарт (во средина) присуствувал на изведбата на неговиот зингшпил, *Die Entführung aus dem Serail*, во Берлин во 1789 година|358x358пкс]]
**Зингшпил** (; множина: Singspiele; буквално „пее-игра“) е форма на германска музичка драма, сега се смета за жанр на опера. Се одликува со говорен дијалог, кој се менува со ансамбли, песни, балади и арии кои честопати биле строфични или како народни. Зингшпил заплетите се генерално комични или романтични по природа и често вклучуваат елементи на магија, фантастични суштества и комично претерани карактеризации на доброто и злото.

## Историја
Некои од првите зингшпили биле чудотворни претстави во Германија, каде што дијалогот бил испреплетен со пеење. До почетокот на XVII век, чудесните претстави станале вулгарни, зборот „Singspiel“ се наоѓал во весници, и секуларните зингшпили исто така биле изведувани, и во преведени позајмици или имитации од англиски и италијански песни и претстави, и во оригинални Германски креации.

Во XVIII век, некои зингшпили биле преводи на англиски балади-опери. Во 1736 година, прускиот амбасадор во Англија нарачал превод на баладната опера *„Ѓаволот да плати“*. Ова било успешно изведено во 1740-тите во Хамбург и Лајпциг. А понатаму верзија на ова била направен од страна на Јохан Адам Хилер и Кристијан Феликс Вајс во 1766 (*Der Teufel ist los oder Die verwandelten Weiber*), прва од серија такви соработки кои довеле до Хилер и Вајс да се нарекуваат "татковците на германскиот Зингшпил“.

Француските опери со говорен дијалог (*опера комика*) често биле препишувани на германски јазик и станале многу успешни во Виена кон крајот на 1770-тите и раните 1780-ти. Спротивно на тоа, германските преводи на современиот италијански *опера-буфе*, кои биле доста успешни во тоа време во Англија и Франција, биле значително поретки. Зингшпил се сметал за забава за средна до пониска класа - за разлика од претежно аристократските жанрови на опера, балет и сценска претстава - и обично ги изведувале патувачки  (како што се компаниите Кох, Дабелин и Кобервејн), наместо од основани компании во рамките на метрополитенските центри.

Моцарт напишал неколку зингшпили: *Бастијан и Бастиен* (1768), *Zaide* (1780), *Die Entführung aus dem Serail* (1782), *Der Schauspieldirektor* (1786) и на крај *Die Zauberflöte* (1791). Е.Т. Хофман, кој му се восхитуваl, го компонирал зингшилот, како што е *Liebe und Eifersucht* во 1807 година.

Во 1927 година, Курт Вејл создал нов збор „Сонгшпил“ за да го опише своето дело *Mahagonny-Songspiel*.

## Наводи
**Белешки**

**Извори**

* Барбара Русано Ханинг, Доналд ayеј Грут: *Концизна историја на западната музика*, WW Norton &amp;amp; Company, 1998 година.
* *Речник на музика и музичари од Гроув*, „Сингспиел“.

## Надворешни врски

* 

Категорија:Историја на германската музика
Категорија:Оперски жанрови
Категорија:Германизми
Категорија:Зборови што ги нема во ТРМЈ
Знаме на Квебек

мини|Знамето на Квебек развеено во главниот град на провинцијата
**Знамето на Квебек** (на , на ), познато како ***fleurdelisé*** (*флордулисе*, изведено од *fleur de lys* што значи цвеќе лилјан), ја претставува канадската провинција Квебек. Знамето се состои од бел крст на сина позадина и четири бели лилјани.

Категорија:Знамиња на Канада
Категорија:Знамиња со крстови
Пролетна генцијана

**Пролетна генцијана** (*Gentiana verna*) — вид од родот *Gentiana* и еден од неговите најмали членови, нормално расте само до висина од неколку сантиметри.

## Опис
Краткото стебло поддржува до три спротивставени парови на елипсовидни или ланцетни лисја. Видливите живописни сини (понекогаш пурпурно-црвени или поретко бели) цветови се 1–2&nbsp;cm во пречник, со длабока петлобусна корола; тие развиваат кон крајот на пролетта до почетокот на летото. Цветовите привлекуваат пеперутки и пчели (особено бумбари) кои помагаат во опрашувањето. Мравките се одговорни за ширењето на нејзините семиња .

Пролетната генцијана е едно од најниско растечките видови од фамилијата *Gentianaceae* кое има раст од неколку сантиметри. Ниското стебленце преминува во цвет кој е формиран од 5 ланцеолатни венечни ливчиња во сина пурпурна боја кои цветаат од пролет до почеток на летото. Овој реликтен вид е варијабилен и се јавува во повеќе подвидови и вариетети. Распространета е во Европа и Азија, а во Националниот парк Галичица се среќава на високопланинските пасишта.

## Распространетост
мини|Пролетни генцијани
Пролетната генцијана е една од најраспространетите генцијани, која најчесто се наоѓа на сончевите алпски ливади низ Евроазија, од Ирска до Русија. Честа е во централна и југоисточна Европа, како што се во ниските планински масиви како Јура и Балканот, и до надморска височина од 2600 метри. Исто така, може да се најде во планинските региони, почнувајќи од Високиот Атлас на Мароко до планините на Турција, Ирак и Иран. Во северна Европа, тоа е многу ретко, ограничено на Тисдејл во северна Англија и неколку локации во западна Ирска. Има тенденција да напредува на суви ливади со кредаста почва; исто така е познато дека расте во силикатни почви. Нејзиниот недостаток доведува до заштита во голем број европски земји како загрозен вид.

## Симболика
Тоа е окружниот цвет на Дурам во Велика Британија. Првпат бил пронајден во Британија од Џон Хариман.

Цртеж на пролетна генцијана од Холи Сомервил е логото за одделот за ботаника во колеџот Тринити во Даблин.

Пролетната генцијана се појавила на дизајнот на британските марки, издадени во 1964 година, по повод 10-от Меѓународен ботанички конгрес што се одржал во Единбург.

Голем број суеверија се поврзани со пролетната генцијана. На пример, се смета за лоша среќа да се донесат генцијани в куќа, бидејќи поединецот ризикува да биде погоден од гром. Исто така, фолклорот сугерирал дека смртта ќе следи ако некогаш се собере нејзиниот цвет.

Писателот и ботаничар Стеван Јаковлевиќ го пофалил цветот во неговото латинско име на крајот од неговата трилогија *Српска трилогија* во која пишува за српските војници кои загинале за време на Битката кај Кајмакчалан и Македонскиот фронт за време на Првата светска војна (цветот расте на гробовите на војниците на планината Кајмакчалан).

Цветот е поврзан со Алпите и му го дал своето име на трансалпскиот *Blauer Enzian* („Сина генцијана“) помеѓу Германија и Австрија.

## Наводи

Категорија:Таксони опишани од Карл Линеј
Категорија:Флора на Алпите
Категорија:Флора на Европа
Категорија:Планински растенија
Категорија:Флора на Македонија
Категорија:Растенија опишани во 1753 година
Маодо Ло

**Маодо Ло** (роден на 31 декември 1992 година) е германски кошаркар, плејмејкер на Олимпија Милано и на германската репрезентација.

Ло играл колеџ кошарка на Универзитетот Колумбија во Њујорк четири години во периодот 2012-2016. Се пријавил на НБА драфтот 2016, но откако не бил избран од ниту една екипа се вратил во својата родна Германија, каде потпишал договор со Брозе Бамберг. За таа екипа играл до 2018 година, кога преминал во Бајерн Минхен, две години подоцна потпишал за Алба Берлин.

За германската репрезентација настапува од 2014 година, а досега учествувал на две Европски (2015 и 2017) и едно Светско првенство (2019).

## Биографија
Ло е роден во Берлин во 1992 година како син на татко сенегалец и мајка Елвира Бах - меѓународно призната германска сликарка.

## Колеџ кариера
Ло играл колеџ кошарка на Универзитетот Колумбија во Ајви лигата. Наречен *Претседателот* од фановите на Колумбија, Ло имал просек од 14,5 поени по натпревар во текот на неговата четиригодишна колеџ кариера. Во 2016 година, тој ја предводел Колумбија до титулата на CIT турнирот каде бил избран и за најкорисен играч на турнирот.

## Професионална кариера
### НБА
Откако не бил избран на НБА драфтот 2016, Ло се приклучил на екипата на Филаделфија 76ерс во нивниот тим за летната лига.

### Брозе Бамберг (2016–2018)
На 22 јули 2016 година, Ло потпишал договор со германската екипа Брозе Бамберг. Во неговата прва сезона со Бамберг, Ло освоил двојна круна: германското првенство и Купот на Германија. Ло играл и во Евролигата, каде просечно бележел 5,3 поени и 1,2 асистенции за 10,5 минути по натпревар.

Во неговата втора сезона со Брозе, тимот завршил 4-ти во регуларниот дел од сезоната. Во полуфиналето Бамберг бил елиминиран од Бајерн Минхен.

### Бајерн Минхен (2018–2020)
На 13 јули 2018, Ло потпишал двегодишен договор со Бајерн Минхен. Со баварците освоил уште една титула во германското првенство во сезоната 2018-2019.

### Алба Берлин (2020–)
На 22 јули 2020, потпишал со Алба Берлин. Во сезоната 2020-2021, ја освоил својата трета титула во кариерата во германското првенство со трета различна екипа, придонесувајќи со 9,2 поени, 1,9 скока и 3,6 асистенции.

## Репрезентативна кариера
Ло е репрезентативец на Германија од 2014 година.

Бил избран да учествува на Европското првенство 2015 каде имал просек од 4,6 поени, 1,2 скокови и 1,4 асистенции по натпревар.

Четири години подоцна, учествувал на Светското првенство 2019 каде имал просек од 6 поени, 2,8 скокови и 3,2 асистенции по натпревар.

## Титули и награди
### Клупски
#### Брозе Баскет
* Германско првенство : 1 
: 2016-2017
* Куп на Германија : 1 
: 2017

#### Бајерн Минхен
* Германско првенство : 1 
: 2018-2019

#### Алба Берлин
* Германско првенство : 1 
: 2020-2021

## Наводи

## Надворешни врски
*Маодо Ло на Basketball-reference.com, Sports Reference LLC.
*Маодо Ло на realgm.com, RealGM LLC.
*Маодо Ло на Eurobasket.com

Категорија:Живи луѓе
Категорија:Германски кошаркари
Категорија:Играчи на Брозе Бамберг
Категорија:Играчи на КК Бајерн Минхен
Категорија:Играчи на КК Алба Берлин
Категорија:Родени во 1992 година
Бошко Чакалов

**Бошко Петров Чакалов** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен-плоча од НОБ во Бањани, на која се наоѓа името на Бошко Чакалов

## Животопис
Израснал сиромашно семејство. Завршил основно образование, а потоа изучил занает. Работел како автомеханичар во Скопје. Рано станал симпатизер на народноослободителното движење ѝ активно го помагал. На 7 септември 1944 година, тој стапил во редовите на Дванаесеттата македонска ударна бригада. Учествувал во сите борби на бригадата вклучувајќи ја и борбата за ослободување на Скопје. На 14 ноември 1944 година, ден по ослободувањето на Скопје, заминал кон тоа што е денес наречено Ѓорче Петров, каде во непосредна близина биле концентрирани бројни балистички банди, со цел да извршат напад на Скопје. Во оваа борба против албанските балисти, храбро загинал кај селото Сарај. Неговите останки биле закопани на скопските гробишта.

## Наводи


Категорија:Учесници во НОБ